tomron87/hebrew-wikipedia-sentences-corpus huggingface dataset:
+ מאזן (הפסדים/ניצחונות) Raw סמאקדאון סטרומן ומון (The Monster Eclipse)4-0 סטיילס/הארדי ופלייר (Fenomenal Flair)4-0 בובי לאשלי ומיקי ג'יימס (Country Dominance)3-1 המיז ואסקה (Awe-ska)3-1 באלור וביילי (B'N'B)2-2 אוסו ונעמי (Day One Glow)2-2 מהאל ופוקס (Mahalicia)1-3 R-טרות' וכרמלה (The Fabulous Truth)1-3 אואנס/רוד ונטליה (Team Pawz)0-4 רוסב ולאנה (Ravishing Rusev Day)0-4
שם במה הערות קיילה ברקסטון מנחה של המופע המקדים לתוכנית מייקל קול שדרן מוביל גרג המילטון כרוז רנה יאנג פרשן ויק ג'וסף פרשןמנחה של המופע המקדים לתוכנית
WWE 2K17 הוא משחק היאבקות מקצועית שיצא בשנת 2016. המשחק פותח בשיתוף פעולה בין חברת Yuke's לחברת Visual Concepts והופץ על ידי חברת 2K Sports לפלטפורמות פלייסטיישן 3, פלייסטיישן 4, Xbox 360, Xbox One ו-Microsoft Windows.
המשחק הוא המשחק ה-18 בסדרת המשחקים של ה-WWE (רביעי תחת הפצתם של WWE 2K).
המשחק כלל מצבי משחק רבים ומגוונים:
Play mode - מצב זה מאפשר לשחקן לקפוץ לקרב מהיר עם הגדרות מותאמות אישית משל עצמם כמו סוגי קרבות, משתתפים ועוד.
MyCareer mode - מצב זה מאפשר לשחקן ליצור מתאבק משלו אשר יתחרה עבור אליפויות ברוסטר הראשי ו/או ב-NXT.
מצב זה בלעדי רק לפלייסטיישן 4, ל-Xbox One ולמחשב.
בנוסף, המצב מקושר למנוע הפרומו, כך שהמתאבקים יכולים להביע את עצמם בפני ה-WWE Universe וגם להגיב למתאבקים אחרים.
ראיונות מאחורי הקלעים עם רנה יאנג קיבלו מימד אחר לגמרי בעקבות חידוש המתחם של מאחורי הקלעים.
במשחק זה, יותר ממשחקים קודמים, יש חשיבות לאיך שהשחקן מתחרה, מגיב, אומר ואפילו מתלבש ביחס לאיך שהוא מתקדם במסע שלו ב-WWE.
בשלב מסוים, השחקנים יכולים לפגוש במשחק את ברוק לסנר ופול היימן.
Universe mode - מצב זה מאפשר לשחקן לבנות תוכניות של ה-WWE ואירועי שלם וצפה.
בנוסף לכך, הוא מאפשר לשחקן ליצור יריבויות בין מתאבקים ופרומואים.
Creation Suite - מצב שמאפשר לשחקנים ליצור דמויות, אולמות, אליפויות ועוד.
בנוסף, הם יכולים להעלות זאת כדי ששחקנים אחרים יורידו את מה שהם בנו.
Online - מצב שבו שחקנים יכולים להתחרות ביניהם במגוון קרבות שונים.
ב-31 במאי 2016, 2K הכריזו על המשחק WWE 2K17, כשהמתאבק גולדברג הוכרז כדמות הבונוס של ההזמנה המוקדמת.
בנוסף, 2K הכריזה שהמשחק יכלול שתי גרסאות של גולדברג (האחת WCW והאחרת WWE), לצד שני אולמות (Halloween Havoc ו-WCW Monday Nitro).
ב-27 ביוני 2016, שוחרר טריילר שחשף את המתאבק ברוק לסנר אשר יהיה על כריכת המשחק.
ב-14 ביולי 2016, WWE הכריזו על גרסת האספנים של NXT.
הגרסה כללה מתאבקים כמו אפולו קרוז, ניה ג'קס ושינסקה נקאמורה כדמויות שניתן היה לשחק איתן כחלק מחבילת ההרחבה של NXT לצד הטבות נוספות.
ב-8 באוגוסט 2016, 2K חשפה את פסקול המשחק.
ב-15 ביוני 2016, ה-WWE הודיעו שחשיפת המתאבקים אשר יהיו ברוסטר תקרה באירוע ה-E3 2016. באירוע נחשפו ג'ון סינה, אולטימייט ווריור וסשה בנקס כשלושת המתאבקים הראשונים.
ב-26 ביוני, IGN פרסמה שמשפחת מקמהן תהיה גם במשחק ותכלול את סטפני מקמהן, שיין מקמהן ווינס מקמהן.
ב-2 באוגוסט 2016, IGN הודיעה שהרוסטר ייחשף כל יום שלישי לאורך חמישה שבועות.
המשחק חשף רוסטר של 136 מתאבקים שכלל מתאבקים עכשוויים, אגדות ומתאבקי NXT.
11 דמויות נוספות נוספו למשחק כחלק מחבילת ה-DLC.
WWE 2K17 קיבל ביקורת ממוצעת מהמבקרים לפי Metacritic (אתר אינטרנט האוסף ביקורת בין היתר על משחקי וידאו).
עיקר הביקורת הייתה על החוסר של מצב המשחק "ארון התצוגה" , שלא נכלל במשחק במטרה לשפר את מצב המשחק MyCareer.
המגזין PC Gamer נתן לגרסת הווינדוס ציון של 45 מתוך 100, והחמיא למשחק על המשחקיות, אך ביקר אותו בעיקר על הביצועים.
Wahrlich, wahrlich, ich sage euch (בעברית: אמן, אמן, אני אומר לכם), רי"ב 86, היא קנטטה שהלחין יוהאן סבסטיאן באך בהיותו בלייפציג.
ביצועה הראשון היה ביום ראשון החמישי שלאחר חג הפסחא, שחל ב-14 במאי 1724.
קנטטה זו הייתה החמש עשרה שהלחין באך באותה שנה, לאחר שבשנה הקודמת הלחין עשרים וחמש קנטטות.
הקנטטה הקודמת שהלחין היא רי"ב 166.
סדר הקריאה לאותו יום כולל פסוקים מאיגרת יעקב ומהבשורה על-פי יוחנן שבדומה לקריאה של השבוע שלפניו עוסק בפרידת ישו מתלמידיו.
בדבריו מבטיח ישו לתלמידים שכל דבר שיבקשו מהאל, יקבלו.
לברית הקנטטה כולה שנכתבה על ידי מחבר לא ידוע, ממשיך את דבריו של ישו ועוסק ברעיון שהאל ימלא את כל הבטחותיו.
החלק השלישי לקוח ממזמור מאת גאורג גרינוולד , איש דת גרמני מהמאה ה-16. החלק האחרון לקוח ממזמור של פאול שפרטוס .
כורל לסופרן: Und was der ewig gütig Gott (כל אשר האל הטוב)
רצ'יטטיב לטנור: Gott macht es nicht gleichwie die Welt (מעשי האל אינם כמעשי העולם)
אריה לטנור: Gott hilft gewiss (אלהים יעזור בוודאי)
היצירה הוקלטה במלואה 14 פעמים בהקלטות מסחריות.
The Beast in the East הפוסטר הרשמי של האירוע בכיכובו של ברוק לסנר מידע ארגון WWE תאריך 4 ביולי 2015 עיר סומידה, טוקיו, יפן אולם ריוגוקו קוקוג'יקן מספר צופים 8,646 סדרת אירועי שלם וצפה של ה-WWEכסף בבנקThe Beast inthe Eastבאטלגראונד
The Beast in the East היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network.
האירוע נערך ב-4 ביולי 2015, באולם ריוגוקו קוקוג'יקן שבסומידה, טוקיו, יפן.
בנוסף, אירוע זה היה האירוע הראשון של ה-WWE ששודר בשידור ישיר מיפן.
שבעה קרבות התנהלו באירוע, כולל שניים ששודרו באופן בלעדי ברשת J Sports.
בקרב המרכזי של הערב, ג'ון סינה ודולף זיגלר ניצחו את קיין והמלך בארט.
בקרבות אחרים, כריס ג'ריקו התאבק בקרב הטלוויזיוני הראשון שלו מאז האירוע לילה של אלופים, שהתרחש בספטמבר 2014, כשניצח את נוויל.
פין באלור ניצח את קווין אואנס וזכה באליפות ה-NXT.
ברוק לסנר ניצח את קופי קינגסטון.
האירוע כלל חמישה קרבות שנבעו מעלילות מתוסרטות מהתוכניות השבועיות: Raw, סמאקדאון ו-NXT.
ב-28 במאי 2015, נודע שברוק לסנר יופיע באירוע שייערך ב-4 ביולי ביפן.
בשורה זו סימלה את ההופעה הראשונה של לסנר ב-WWE בקרב שהוא לא בשיטת שלם וצפה מאז שנת 2004. לאחר מכן, ה-WWE שחררו פרסומת שבה האירוע לא יהיה אירוע שלא ישודר לטלוויזיה, אלא ישודר בשידור ישיר בערוץ ה-WWE Network.
יום לאחר מכן, ה-WWE חשפו את כל רשימת הקרבות של האירוע.
אחד הקרבות שתוכננו לאירוע בין הניו דיי לבין טייסון קיד וסזארו לא יצא לפועל בשל פציעה שקיד ספג, שהוציאה אותו מכלל פעילות למשך יותר משנה.
סזארו וקיד הוחלפו בלוצ'ה דרגונס.
באירוע NXT TakeOver: Rival, שהתרחש בפברואר 2015, קווין אואנס זכה באליפות ה-NXT בזמן שפין באלור ניצח בטורניר אשר קבע את זהות המועמד לתואר האליפות.
ב-25 במרץ בפרק של התוכנית NXT, באלור חשף את הדמות הדמונית שלו בעלת צבעי הפנים, מנגד אואנס אמר שהוא לא צריך להיות דמוני בשביל לנצח את האלוף; בקרב ביניהם, אואנס הפיק תועלת וגבר על באלור לאחר שהאחרון היה מעורב בפציעה שספג (כחלק מהעלילה).
לעומת זאת, באלור השיג הזדמנות נוספת להתחרות על התואר לאחר שניצח את טיילר בריז באירוע NXT TakeOver: Unstoppable, שהתרחש בחודש מאי.
באלור נשבע שבאירוע ביפן הוא יפגוש את הדמות הדמונית שלו מקרוב.
הידאו איטמי ומתאבק העבר, טאטסומי פוג'ינאמי, פורסמו שייקחו חלק באירוע.
+ אישיויות אחרות על המסך תפקיד: שם:צוות השידורביירון סקסטוןמייקל קולכרוזהעדן סטיילס
לפני שהאירוע עצמו החל, התקיימו שני קרבות חושך (קרבות שאינם שודרו בטלוויזיה), שבהם סזארו ניצח את דייגו כתוצאה מהכנעה והלוצ'ה דרגונס (קאליסטו וסין קארה) ניצחו את הניו דיי (ביג אי ואקסבייר וודס).
האירוע עצמו נפתח בקרב בין כריס ג'ריקו לבין נוויל.
בסיום, ג'ריקו הצליח להתחמק מניסיון ביצוע מהלך הסיום של נוויל, ה"חץ האדום", ולהפוך אותו לטובת מהלך ההכנעה שלו, הליונטיימר, שבעזרתו הצליח להכניע את נוויל ולנצח בקרב.
בקרב השני, ניקי בלה הגנה על אליפות הדיוות בקרב משולש נגד טמינה ופייג'.
באמצע הקרב, פייג' ביצעה על ניקי את מהלך הרמפייג', שלא הספיק לה כדי לנצח בקרב.
בתגובה, טמינה ביצעה על פייג' את מהלך הסופרקיק, שריתק אותה עד לסוף הקרב.
ניקי הצמידה את טמינה לניצחון לאחר מהלך הפורארם סמאש, שהספיק לה כדי לרשום הגנה מוצלחת על התואר.
הקרב שבא לאחר מכן היה קרב בין ברוק לסנר לבין קופי קינגסטון.
לסנר שלט ללא עוררין בקרב הקצר, למרות שספג את מהלך הדרופקיק אל החבלים מצד קינגסטון, מה שלא הספיק כדי למנוע ממנו לבצע שלוש פעמים את מהלך הג'רמן סופלקס.
בסיום, לסנר הצמיד את קינגסטון לניצחון לאחר מהלך הסיום שלו, ה-F5. לאחר הקרב, לסנר המשיך לבצע על קינגסטון את מהלך הג'רמן סופלקס.
כשביג אי ואקסבייר וודס הופיעו, לסנר ביצע גם עליהם את מהלך ה-F5.
בקרב הלפני האחרון, קווין אואנס הגן על אליפות ה-NXT נגד פין באלור.
אואנס לעג לג'ון סינה, שיחדיו היו נמצאים בפיוד באותה התקופה, כשהוא חיקה במהלך הקרב את סדרת מהלכיו של סינה.
לעומת זאת, אואנס היה בין הבודדים שהצליחו לצאת מהצמדה לאחר מהלך הסיום של באלור, ה-Coup de Grâce.
באלור ביצע פעם נוספת את אותו המלך ולאחר מכן הצמיד את אואנס לניצחון אשר הקנה לו זכייה בתואר.
בקרב המרכזי, אלוף ארצות הברית, ג'ון סינה, ודולף זיגלר התחרו נגד קיין והמלך בארט.
בארט וקיין שלטו בקרב, אך בסיום זיגלר ביצע על בארט את מהלך הסופרקיק, בעוד שסינה ביצע על קיין את מהלך הסיום שלו, אטיטיוד אדג'סטמנט.
לאחר מכן, סינה הצמיד את קיין לספירת שלוש שהקנתה להם את הניצחון בקרב.
האירוע קיבל ביקורות חיוביות באופן כללי.
הקרב של אואנס נגד באלור זכה לשבחים רבים.
מייק ג'ונסון מהאתר PWInsider.com כינה את הקרב הזה כ"קרב מרכזי מצוין".
ג'יימס קאלדוול מהאתר PWTorch.com העניק לקרב זה ציון של ארבעה וחצי כוכבים, שהיה הגבוה ביותר לאותו הערב.
לארי קסונקה מהאתר 411Mania שיבח את המראה הכללי של האירוע ואמר שהאירוע היה שונה בהרבה מ"האירועים הרגילים של ה-WWE".
WWE Worlds Collide (בעברית: "התנגשות העולמות") הוא אחד מאירועי השלם וצפה של ארגון ההיאבקות, ה-WWE, המשודר בערוץ הטלוויזיה של ה-WWE Network.
שם האירוע תאריך האירוע עיר ומדינה אולםWorlds Collide (2019)26 בינואר ו-27 בינואר 2019(שודר ב-2 בפברואר 2019)פיניקס, אריזונהמרכז הכנסים של פיניקסWWE Worlds Collide (סדרה)6 באפריל ו-7 באפריל 2019(שודר ב-14 באפריל – 1 במאי 2019)ברוקלין, ניו יורקפייר 12Worlds Collide (2020)25 בינואר 2020יוסטון, טקססטויוטה סנטרWorlds Collide (2022)4 בספטמבר 2022אורלנדו, פלורידהWWE Performance Center
The Shield's Final Chapter הפוסטר הרשמי של האירוע בכיכובם של קבוצת "המגן" מידע ארגון WWE מותג (ים) Rawסמאקדאון205 לייב תאריך 21 באפריל 2019 עיר מולין, אילינוי אולם טקססלייר סנטר סדרת אירועי שלם וצפה של ה-WWEרסלמניה 35The Shield'sFinal Chapterכסף בבנק
The Shield's Final Chapter היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network.
האירוע כלל את שלושת המותגים (Raw, סמאקדאון ו-205 לייב) ונערך ב-21 באפריל 2019, באולם טקססלייר סנטר שבמולין שבאילינוי.
אירוע זה סימל את הקרב האחרון של קבוצת "המגן" ביחד (דין אמברוז, רומן ריינס וסת' רולינס) כקבוצה, בנוסף לקרב האחרון של אמברוז ב-WWE.
האירוע כלל שבעה קרבות שנבעו מעלילות מתוסרטות מהתוכניות השבועיות: Raw, סמאקדאון ו-205 לייב.
ב-29 בינואר 2019, ארגון ה-WWE דיווח שדין אמברוז החליט שלא לחדש את החוזה שלו בחברה, וחוזיהו יפוג בחודש אפריל.
חודש לאחר מכן, רומן ריינס, שנעדר מהארגון עקב התמודדות עם מחלת הלוקמיה, חזר וביחד עם סת' רולינס ואמברוז התאחדו והתחרו בקרב שלושה נגד שלושה באירוע פאסטליין, שבו ניצחו את ברון קורבין, בובי לאשלי ודרו מקינטייר.
למרות שקרב זה הוגדר כקרב האחרון של קבוצת "המגן" ביחד, קרב נוסף בכיכובם נקבע לאירוע The Shield's Final Chapter (בעברית: הפרק האחרון של "המגן"), והוא הוגדר גם כקרב האחרון של קבוצת "המגן" ביחד וגם כקרב האחרון של אמברוז ב-WWE.
WWE SmackDown, המכונה גם "Friday Night SmackDown", או בפשטות "SmackDown", היא תוכנית טלוויזיה של היאבקות מקצועית שעלתה לראשונה ב-29 באפריל 1999. התוכנית נחשבת לאחד משני "מופעי הדגל של ה-WWE", יחד עם "RAW".
היא משודרת בארצות הברית בימי שישי ברשת USA Network.
החל מה-19 ביולי 2016 "SmackDown" החלה להיות משודרת בשידור חי בימי שלישי.
המעבר של "SmackDown" לרשת FOX ב-4 באוקטובר 2019 החזיר את התוכנית לימי שישי.
כמו כן, התוכנית משודרת בישראל בנטפליקס.
W Series היא אליפות מרוצי מכוניות גלגל-פתוח המיועדת לנשים בלבד.
האליפות נוסדה בסוף שנת 2018 מתוך מטרה לקדם את השתתפותן של נשים בענף הספורט המוטורי.
החל משנת 2020 האליפות מאפשרת צבירת נקודות לרישיון-על, המאפשר השתתפות במרוצי פורמולה 1.
ההכרזה על הקמת האליפות הייתה ב-10 באוקטובר 2018. האליפות נוצרה על מנת לתת מענה למחסור לנשים ברמות הגבוהות של הספורט המוטורי, במיוחד בפורמולה 1. האליפות זכתה לגיבוי ותמיכה מצד דמויות בולטות בענף דוגמת דייוויד קולטהרד ואדריאן ניואי.
בעונת הבכורה של האליפות לקחו חלק 18 נהגות קבועות ועוד שתי נהגות ששימשו כמחליפות.
עשרים הנהגות, מכל רחבי העולם, נבחרו לאחר תהליך סינון שהחל עם 54 משתתפות.
במהלך העונה התקיימו שישה מרוצים, כולם באירופה, כאירועים מלווים לחלק ממרוצי אליפות גרמניה למכוניות תיור (DTM).
בינואר 2020 הודיעה FIA כי החל מהעונה השנייה באליפות תקנה נקודות לסופר לייסנס לנהגות שיסיימו את העונה באחד משמונת המקומות הראשונים.
הניקוד הניתן הוא 15–12–10–7–5–3–2–1, בדומה לניקוד המוענק בתחרויות הנאסקר קאפ, אינדי לייטס, פורמולה רנו יורוקאפ, סופר פורמולה לייטס, אליפות הסופרקאר האוסטרלית וגביע העולם למכוניות טורינג (WTCR).
ההשתתפות באליפות לא דורשת השקעה של הון וגיוס ספונסרים מצד המשתתפות.
סך הפרסים המחולקים בעונה עומד על 1.5 מיליון דולר.
הזוכה באליפות מקבלת 500,000 דולר.
שאר הסכום מתחלק בין הנהגות השונות.
כל סיבוב באליפות מורכב משני מקצי אימון, מקצה דירוג ומרוץ.
מקצי הדירוג נמשכים מקסימום 45 דקות כל אחד.
מקצה הדירוג נמשך מקסיום 30 דקות.
מספר ההקפות בכל מרוץ קבוע מראש ומתבסס על חישוב של מספר ההקפות שניתן להשלים ב-30 דקות, בתוספת הקפה אחת.
הניקוד בכל מרוץ ניתן לנהגות המסיימות באחד מעשרת המקומות הראשונים בכל מרוץ, בדומה לשיטת הניקוד בפורמולה 1.
עונהנהגתפול פוזישןניצחונותפודיוםהקפה מהירהנקודות 2019 ג'יימי צ'דוויק3250110 2020העונה לא התקיימה בעקבות מגפת הקורונה 2021 ג'יימי צ'דוויק4473159
האליפות זכתה לביקורות רבות מהרגע בו הוכרזה.
הטענה המרכזית שהופנתה כלפי האליפות היא שאליפות נפרדת לנשים לא מקדמת את מעמדן כשוות, אלא מקבעת את ההפרדה המגדרית בענף.
נהגת המרוצים הבריטית פיפה מאן הגיבה להכרזה ואמרה: "איזה יום עצוב לספורט המוטורי.
אלו שמתיימרים לסייע לנהגות המרוצים בוחרים להפריד אותן במקום לתמוך בשילובן.
אני מאוכזבת מאוד לראות מהלך לאחור שכזה שנעשה בתקופתי".
טענות דומות הושמעו מצד נהגת המרוצים צ'רלי מרטין שאמרה: "האליפות מבוססת על הפרדה, ובזמן שהיא אולי תייצר הזדמנות לנהגות מסוימות, היא תשלח מסר ברור שהפרדה מגדרית היא דבר תקין.
אנחנו לא מפרידים בספורט על בסיס גזע, אז זה צורם במיוחד כשזה נעשה על רקע מגדר".
WWE Worlds Collide או פשוט Worlds Collide הוא תוכנית טלוויזיונית אינטרנטית של ארגון ההיאבקות, ה-WWE, הכוללת תחרות בין חמשת המותגים של הארגון.
תוכנית הבכורה הוקרנה בערוץ הטלוויזיה של ה-WWE Network ב-14 באפריל 2019.
ב-26 וב-27 בינואר 2019 במהלך שבוע הרויאל ראמבל, ארגון ה-WWE צילם את ספיישל Worlds Collide הראשון.
הספיישל כלל טורניר בין מתאבקים מהמותגים 205 לייב, NXT ו-NXT UK.
ב-28 במרץ 2019, ה-WWE הודיעו שאירוע התנגשות העולמות יבצע את חזרתו במהלך שבוע רסלמניה.
בנוסף לשלושת המותגים שלקחו חלק בספיישל הקודם, מתאבקים מהמותגים Raw וסמאקדאון ייקחו חלק גם הם באירוע.
ב-9 באפריל, הארגון הודיע שאירועי התנגשות העולמות ישודרו כסדרה של ארבעה פרקים בערוץ הטלוויזיה של ה-WWE Network החל מ-14 באפריל.
מס' תוצאות התניות זמן 1 ביאנקה בלאייר (NXT) ניצחה לאחר שהדיחה אחרונה את איאו שיראי (NXT) קרב באטל רויאל נשים 05:15 2 רודריק סטרונג (NXT) ניצח לאחר שהדיח אחרון את טיילר בייט (NXT UK) קרב באטל רויאל נשים 16:16
Waiting on You (בעברית: מחכה לך) הוא סינגל שהוקלט על ידי הזמרת-יוצרת הקנדית לינדזי אל, מתוך אלבום האולפן השלישי שלה, The Project.
השיר יצא לאור ב-29 במאי 2017, על ידי חברת התקליטים סטוני קריק, כסינגל הראשון והפותח מתוך האלבום.
השיר נכתב על ידי לינדזי אל, אדם המבריק ואנדרו דה רוברטס והופק על ידי כריסטיאן בוש.
בשנת 2017, הוציאה אל את המיני-אלבום הראשון שלה Worth the Wait, תוך שהשיר הזה יצא כסינגל הראשון והיחיד מתוכו.
בהמשך, הוציאה את The Project, שגם מתוכו יצא כסינגל הראשון.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-3.4 השמעות.
השיר זכה להצלחה רבה בקנדה, כאשר הגיע למקום הרביעי במצעד שירי הקאנטרי של המדינה, תוך שהיה לשירה הראשון של אל שנכנס לחמישייה הפותחת במצעד.
שנה לפני כן, הוציאה את "All Alright", שהצליח להיכנס לעשירייה הפותחת במצעד, אך לא לחמישייה הפותחת.
במצעד הקאנטרי איירפליי של בילבורד הגיע השיר למקום ה-42 בלבד.
מדינהתאריך יציאהפורמטחברת תקליטיםמקורעולם29 במאי 2017הזרמת מוזיקה • הורדה דיגיטליתסטוני קריק
"Waiting for Love" (בעברית: "מחכה לאהבה") הוא סינגל מאת ה-DJ והמפיק המוזיקלי השוודי אביצ'י, שהופק על ידי אביצ'י והמפיק ההולנדי מרטין גריקס בליווי שירה של סיימון אלדרד, סולן העבר של להקת צ'רי רפאים האנגלית.
הסינגל יצא לאור ב-22 במאי 2015 כסינגל המוביל מאלבום האולפן השני של אביצ'י, Stories.
המסלול הוקרן לראשונה בפסטיבל "Ultra Music 2015" על ידי אביצ'י והמפיק האלקטרוני ההולנדי מרטין גריקס.
לפני צאתו לאקרנים ב-22 במאי 2015, חשבו שהשיר היה שיתוף פעולה מלא עם גריקס וברגלינג, עם שירה של ג'ון לג'נד, לאחר שנוצרו כמה סרטונים ופוסטים בטוויטר שהצהירו על שיתוף פעולה זה.
הזמר המאושר הוא סימון אלדרד, סולן צ'רי רפאים.
Waiting For Love נכתב במפתח F ♯מינור, ועוקב אחר התקדמות האקורד של F # m / C # m / D - D / E / F # m ובקצב של 128 BPM.
את הקליפ ביים סבסטיאן רינגלר.
הקליפ מתחיל בכך שגבר זקן (מגולם על ידי סטן אלפסטרום) המטופל על ידי אשתו (מגולמת על ידי אינגריד וולין), נעלמת לילה אחד יחד עם כמה מחפציה.
לאחר שגילה בבוקר שאשתו נעדרת, האיש מחפש את הבית ולא מוצא זכר אליו.
מבולבל ומיואש, הוא מביט בתמונת אשתו מהעבר לפני שהוא עוזב את הבית על הקלנועית שלו למחרת כדי לחפש אותה.
הוא משוטט בכפר על הקלנועית שלו, ובדרכו רואה מראות ופלאים; כולל גשר, עיר, חוף ים, ביצה, הרים מושלגים, וכמויות עשב ויערות רבים.
ככל שמסעו של האיש ממשיך, הוא חווה פלאשבקים שלו ושל אשתו בתקופות מאושרות יותר, במהלך הדרך הוא פוגש חברים חדשים ומבצע מעשים טובים בדרכו.
בסופו של דבר הוא חוזר לעיר הולדתו בעיצומה של חגיגה ומתקבל בברכה כסלבריטאי, ומוצא את אשתו מחכה לו כשהם מתאחדים ומתחבקים בשמחה.
קליפ מילולי מונפש יצא לאור ב-22 במאי 2015, עוקב אחר סיפורם של כלב ובעליו.
הכלב והילד מבלים זמן רב ככל האפשר במשחק.
ברגע שהילד מתבגר, הוא נשלח למלחמה ומותיר את כלבו בבית.
לאחר זמן מה הבדידות מקשה על הכלב וגורמת לו לברוח ולחפש אחר אדונו.
מסעותיו של הכלב מציבים אותו במקומות רבים; עיר, הר מושלג, ושדה דשא עד שבסופו של דבר הוא מוצא את עצמו באמצע שדה קרב.
שם הוא כמעט מוצא את מותו בגין פצצה שמפילה אותו וגורמת לו לחוות פלאשבקים שבהם מופיעים הוא ובעליו כשהיו צעירים יותר.
הכלב מתעורר במהרה וממשיך למרות מספר פציעות, ובסופו של דבר מצא את בעליו בעקבות הקרב; פצוע והחצי התחתון של רגלו השמאלית חסר, אך עדיין חי מאוד.
הסרטון מסתיים כששניהם (הכלב ואדונו) בבית, פציעותיהם נרפאו (כשהצעיר חובש כעת תותבת למחצית הרגל החסרה שלו) וחי בשלום כמו שהיו בעבר.
בימוי ועריכה של ג'ספר אריקסון ומנכ"ל "Blackmeal", מתייה קולומבל, קיבלה האנימציה "תגובה פנומנלית מאז שחרורה, והביאה רבים לדמעות, ואף עוררה השראה לאנשי צבא לשעבר להודות לאביצ'י על הכנת הסרטון".
הסרטון ב-360° שמציג כמה רקדנים פורסם ב-28 במאי 2015 וביים קורט הוגו שניידר.
הפונקציה 360° של קליפ זה פועלת רק עם דפדפן האינטרנט גוגל כרום (למחשבים שולחניים, אנדרואיד ו-IOS).
כוח אדם נלקח מתוך דיסק הסינגל
סיימון אלדרד – כתיבה, שירה
סאלם אל פאקיר – כתיבה
מרטין גריקס – כתיבה, הפקה
"Wait for You" הוא סינגל של הזמר-יוצר הסקוטי, טום ווקר, שיצא, על ידי חברת התקליטים רלנטלס רקורדס, ב-13 ביוני 2020. השיר נכתב על ידי טום ווקר, קאם בלאקווד וג'ואל פוט , והופק על ידי קאם בלאקווד.
רמיקס לשיר, בשיתוף פעולה עם הזמרת הגרמנייה, זואי ויס, יצא ב-11 בספטמבר 2020.
נכון לאוגוסט 2022, השיר הושמע למעלה מ-27 מיליון פעמים בספוטיפיי.
הווידאו קליפ של השיר יצא בערוץ היוטיוב של טום ווקר ב-19 ביוני 2020. נכון לאוגוסט 2022, הווידאו קליפ נצפה למעלה מ-2 מיליון פעמים.
WWE Clash at the Castle הפוסטר הרשמי של האירוע בכיכובם של רומן ריינס ודרו מקינטייר מידע ארגון WWE מותג (ים) Rawסמאקדאון תאריך 3 בספטמבר 2022 עיר קארדיף, ויילס אולם אצטדיון המילניום מספר צופים 62,296 סדרת אירועי שלם וצפה של ה-WWEסאמרסלאםClash at the CastleWorlds Collide
WWE Clash at the Castle היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network באופן בינלאומי ובשירות הזרמת המדיה Peacock ברחבי ארצות הברית.
האירוע כלל את שני המותגים (Raw וסמאקדאון) ונערך ב-3 בספטמבר 2022 באצטדיון המילניום שבקארדיף, ויילס, מה שציין את האירוע הגדול הראשון של ה-WWE באצטדיון בממלכה המאוחדת מאז סאמרסלאם 1992 ואירוע השלם וצפה הבריטי הראשון מאז אינסורקשן בשנת 2003. שם האירוע נגזר מטירת קארדיף, הממוקמת סמוך לאצטדיון המילניום.
בקרב המרכזי, רומן ריינס ניצח את דרו מקינטייר ושמר על אליפות ה-WWE האוניברסלית הבלתי מעורערת.
עוד ברשימת הקרבות, סת' "פריקין" רולינס ניצח את מאט רידל, גונתר ניצח את שיימוס ושמר על האליפות הבין יבשתית, וקבוצת Damage CTRL (ביילי, דקוטה קאי, איאו סקיי) ניצחה את ביאנקה בלאייר, אלכסה בליס ואסקה בקרב שלוש נגד שלוש.
רגעים בולטים באירוע היו הזימון לרוסטר הראשי של נציג NXT, ג'ובאני וינצ'י אשר הצטרף בחזרה לשורותיהם של גונתר ולודוויג קייסר על מנת לאחד את קבוצת אימפריום, וסולו סיקואה, אחד מבני דודיו של ריינס ואחיהם הצעיר של האוסוס (ג'יי אוסו וג'ימי אוסו) אשר הצטרף לקבוצת הבלודליין.
ב-8 ביולי בפרק של התוכנית סמאקדאון, דרו מקינטייר היה אמור להתמודד מול שיימוס בקרב אשר קבע את הטוען לכתר לאליה-WWE האוניברסלית הבלתי מעורערת באירוע Clash at the Castle.
הקרב ביניהם לא התקיים, זאת לאחר ששיימוס זייף מחלה.
מנגד, הקרב ביניהם התקיים לבסוף ב-29 ביולי ובו מקינטייר ניצח.
לילה לאחר מכן באירוע סאמרסלאם, רומן ריינס הגן בהצלחה על תוארו מול ברוק לסנר במסגרת קרב מי שעומד אחרון.
כתוצאה מכך, אושר שריינס יגן על אליפות ה-WWE האוניברסלית הבלתי מעורערת נגד מקינטייר באירוע בוויילס.
ב-5 באוגוסט בפרק של התוכנית סמאקדאון, שיינה בייזלר ניצחה בקרב גונטלט, שהקנה לה קרב מול ליב מורגן על אליפות הנשים של סמאקדאון באירוע Clash at the Castle.
לאחר שביאנקה בלאייר הגנה בהצלחה על אליפות הנשים של Raw מול בקי לינץ' באירוע סאמרסלאם, היא נקלעה לעימות עם קבוצה חדשה בהנהגתה של ביילי אשר ביצעה את חזרתה מפציעה לצד דקוטה קאי ואיאו סקיי.
בפרק העוקב של התוכנית Raw, האחרונות התערבו בקרב בין אלכסה בליס לאסקה.
בלאייר הצטרפה למתרחש, כשעמדה לצד בליס ואסקה.
שבוע לאחר מכן בתוכנית, ביילי, קאי וסקי איתגרו את בלאייר, בליס ואסקה לקרב שלוש נגד שלושה באירוע Clash at the Castle, שנענה בחיוב על ידי בלאייר.
באירוע סאמרסלאם, מאט רידל היה אמור להתמודד מול סת' "פריקין" רולינס, לעומת זאת, הקרב ביניהם בוטל לאחר שרידל ספג פציעה (כחלק מהעלילה) שנגרמה עקב תקיפתו של רולינס בפרק האחרון של Raw לפני קיום האירוע.
באירוע עצמו, מנגד, רידל הופיעה וקרא לרולינס לזירה, כשהשניים נאבקו זה מול זה, כשבסיום התיגרה רולינס יצא עם ידו על העליונה לאחר שביצע על רידל את מהלך הסטומפ.
ב-15 באוגוסט בפרק של התוכנית Raw, רידל חשף שהוא כשיר להתחרות.
מאוחר יותר באותו הערב, רידל נקלע לתיגרה נוספת עם רולינס לפני שאיתגר אותו לקרב באירוע Clash at the Castle, שהפך בסופו של דבר לרשמי.
ב-19 באוגוסט בפרק של התוכנית סמאקדאון, שיימוס ניצח בקרב מחומש, שהקנה לו קרב מול גונתר על האליפות הבין יבשתית באירוע Clash at the Castle.
+ אישיויות אחרות על המסך תפקיד: שם:צוות השידור באנגליתמייקל קולקורי גרייבסביירון סקסטוןצוות השידור בספרדיתמרסלו רודריגזג'רי סוטוכרוזהסמנת'ה אירויןשופטיםשון בנטדן אנגלרג'סיקה קאראדי אורנגוצ'ארלס רובינסוןרוד זאפאטהפאנל לפני האירועג'קי רדמונדמאט קמפפיטר רוזנברג
המופע המקדים הכיל קרב אחד בודד, ובו מאדקאפ מוס והסטריט פרופיטס (אנג'לו דוקינס ומונטז פורד) התמודדו מול אוסטין ת'יאורי ואקדמיית אלפא (צ'אד גייבל ואוטיס) בקרב שלושה נגד שלושה.
בסיום, פורד ביצע על גייבל את מהלך ה-From the Heavens כדי להעניק לקבוצתו את הניצחון.
האירוע עצמו נפתח בקרב שלוש נגד שלוש בין קבוצת Damage CTRL (ביילי, דקוטה קאי, איאו סקיי) לאלופת הנשים של Raw, ביאנקה בלאייר, אלכסה בליס ואסקה.
ביילי הצמידה לספירת שלוש את אלופת הנשים של Raw לאחר שאיאו סקיי ביצעה עליה את מהלך המונסולט.
אז, גונתר (שלווה לקרב על ידי קבוצת אימפריום, שאוחדה מחדש (לודוויג קייסר וג'ובאני וינצ'י)) הגן על האליפות הבין יבשתית נגד שיימוס (שלווה לקרב על ידי The Brawling Brutes (רידג' הולנד ובוץ')).
עוד לפני שהקרב החל, קבוצת אימפריום ניהלה קטטה עם קבוצת The Brawling Brutes (ללא גונתר ושיימוס, בהתאמה) עד שהם יצאו מהזירה.
במהלך הקרב, שיימוס ביצע על גונתר את מהלכי ה-White Noise והסלטיק קרוס, שלא הספיקו לו כדי להשיג את הניצחון.
כששיימוס ניסה לבצע על גונתר את מהלך הסיום שלו, הברוג קיק, הוא נעצר באמצע הביצוע עקב בעיות הגב שנגרמו לו במהלך ההתמודדות.
גונתר ניצל זאת בדקות שבאו לאחר מכן וביצע על הטוען לכתר האירי את מהלכי הפאוורבומב והלריאט שהספיקו לו על מנת להגן על התואר בהצלחה.
בקרב שבא לאחר מכן, ליב מורגן הגנה על אליפות הנשים של סמאקדאון נגד שיינה בייזלר.
בסיום, מורגן ביצעה על הטוענת לכתר את מהלך הסיום שלה, ה-Ob-Livion ולאחר מכן הצמידה אותה לניצחון, שהקנה לה הגנה מוצלחת על התואר.
בקרב הרביעי, אדג' וריי מיסטריו (שלוו לקרב על ידי דומיניק מיסטריו) התמודדו בקרב זוגות מול קבוצת The Judgment Day (פין באלור ודמיאן פריסט) (שלוו לקרב על ידי ריאה ריפלי).
ריי ואדג' ביצעו על אדג' את מהלכי ה-619 והספיר בהתאמה כדי לנצח בקרב.
לאחר הקרב, דומיניק תקף גם את אדג' וגם את אביו, ריי, צעד שבישר על מעברו לדמות הרעה.
בקרב הלפני אחרון, מאט רידל התמודד מול סת' "פריקין" רולינס.
במהלך הקרב, רולינס השתמש במהלכים מהארסנל של שותפו של רידל, רנדי אורטון, כשביצע עליו את מהלך ההאנגמנ'ס DDT.
מחוץ לזירה, רידל הטיח את רולינס בשולחן השדרנים ואף ניסה לתקוף אותו בעזרת כיסא, מתקפה שממנה רולינס חמק.
כשרידל חזר אל הזירה, רולינס ביצע את מהלך הסטומפ.
האחרון ביצע פעם נוספת את אותו המהלך, הפעם מחבל הזירה האמצעי, מהלך שהספיק לו כדי לנצח.
בקרב המרכזי, רומן ריינס הגן על אליפות ה-WWE האוניברסלית הבלתי מעורערת נגד דרו מקינטייר.
כשריינס ניסה לבצע על מקינטייר את מהלך אגרוף הסופרמן, מקינטייר חמק מכך וביצע במקום את מהלך ה-Future Shock DDT.
אלוף העולם ביצע על מקינטייר את חניקת הגיליוטינה, אך האחרון הצליח לצאת מחניקה זו.
כשמקינטייר ביצע על ריינס את מהלך הסיום שלו, ה-Claymore, ריינס פגע בשופט הקרב, שבתגובה התעלף.
אוסטין ת'יאורי רץ אל הזירה על מנת לפדות את החוזה שבתוך מזוודת כסף בבנק שלו, אולם המתאגרף המקצועי ויליד הממלכה המאוחדת, טייסון פיורי, שישב בשורה הראשונה בקהל, עילף אותו בעזרת אגרוף.
מקינטייר ביצע פעם נוספת על ריינס את מהלך ה-Claymore, אך גם זה לא עזר לו כדי להפוך לאלוף החדש.
בתגובה לביצוע מהלך אגרוף הסופרמן מצידו של ריינס, הטוען לכתר הגיב במהלך ספיר משלו.
מקינטייר ביצע שוב את מהלך ה-Claymore, אך נציג המותג NXT, סולו סיקואה, בן דודו הצעיר של ריינס, הגיח לפתע וגרר את השופט מחוץ לזירה.
ריינס ניצל את המתרחש לטובתו וביצע על מקינטייר את מהלך הספיר, שהספיק לו כדי לרשום ניצחון והגנה מוצלחת על התואר.
לאחר הקרב, פיורי נכנס לזירה ולחץ את ידו של ריינס.
לאחר מכן, הוא עזר למקינטייר לעמוד על רגליו, עד שהשניים שרו ביחד עם הקהל שירים מקומיים.
האירוע קיבל ביקורות חיוביות בקרב המבקרים והצופים, כשהקרב שעמד בראש הביקורות אלה היה הקרב על האליפות הבין יבשתית.
העיתונאי של Wrestling Observer Newsletter, דייב מלצר, העניק לקרב זה ציון של 5 מתוך 5 כוכבים, דבר שהפך אותו לקרב השני של ה-WWE בעל ציון זה בשנת 2022. כמו כן, הקרב המרכזי קיבל ציון של 4.5 כוכבים, בעוד שהקרב בין רולינס לרידל קיבל ציון של 4.25 כוכבים.
Wait for U הוא סינגל שהוקלט על ידי הראפר האמריקאי פיוצ'ר בהשתתפות הראפר והזמר הקנדי דרייק והזמרת הניגרית טמס, מתוך אלבום האולפן התשיעי של פיוצ'ר, I Never Liked You.
השיר יצא לאור לרדיו הקצבי העכשווי ב-3 במאי 2022, כסינגל השני מתוך האלבום, על ידי חברות התקליטים אפיק רקורדס ופריבנדז.
השיר הגיע היישר אל המקום הראשון במצעד הבילבורד הוט 100, והפך לשירו השני של פיוצ'ר, העשירי של דרייק והראשון של טמס שהגיע למקום הראשון במצעד.
השיר נכתב על ידי פיוצ'ר, דרייק וטמס, יחד עם מפיקיו FnZ (פינאטיק וזאק) ו-ATL ג'ייקוב, לצד טג'ירי אקפוגן.
טמס ואפקוגן קיבלו זיכוי ככותבי השיר בעקבות דגימה משירה של טמס, "Higher", מתוך מיני-אלבום הבכורה שלה, For Broken Ears, משנת 2020. השיר הוא שיר R&B שדן ברעילות של מערכת יחסים רומנטית.
הווידאו קליפ לשיר יצא ב-5 במאי 2022 ובוים על ידי דיירקטור X.
הקליפ צולם בטורונטו שבקנדה ומאופיין באהבה ובגידה בימי הביניים.
"Witing for Tomorrow" הוא סינגל של הדי ג'יי ההולנדי, מרטין גריקס והדי ג'יי האמריקאי, פירס פולטון , בשיתוף פעולה עם הזמר האמריקאי, מייק שינודה.
השיר ב-19 באוקטובר 2018 בהוצאת חברות התקיליטים סטמפד רקורדס, אפיק אמסטרדם וסוני הולנד.
השיר מופיע כסינגל החמישי של המיני-אלבום השלישי של גריקס, Bylaw.
נכון לספטמבר 2023 הושמע השיר למעלה מ-50 מיליון פעמים בספוטיפיי, ולמעלה מ-20 מיליון פעמים ביוטיוב.
"Wait on Me" הוא סינגל של להקת הפופ האנגלית, ריקסטון .
השיר יצא ב-23 ביולי 2014 בהוצאת חברות התקליטים סקול בוי רקורדס, ג'ייאנט ליטל מאן, מאד לאב רקורדס ואינטרסקופ רקורדס.
השיר מופיע כסינגל השני של אלבום האולפן הראשון שלהם, Let the Road.
השיר נכתב על ידי בני בלנקו, רוס גולן, סטארגייט, ויין הקטור, ג'ניפר דסילבאו, רובופופ, והופק על ידי בני בלנקו וסטארגייט.
נכון לספטמבר 2023, השיר הושמע למעלה מ-48 מיליון פעמים בספוטיפיי, ולמעלה מ-26 מיליון פעמים ביוטיוב.
"Wachtmuziek" (בעברית: "לשמוע מוזיקה") הוא שיר שהוקלט על ידי הזמר ההולנדי יוסט קליין.
הוא יצא לאור ב-22 באפריל 2022, בהוצאת חברת התקליטים אלבינו ספורטס, כסינגל היחידי מתוך אלבום האולפן Fryslân.
השיר הגיע למקום השישי במצעד 100 הסינגלים ההולנדיים.
השיר נכתב על ידי קליין, ג'ו אלן ותאום דה קרואיף, שגם הפיק אותו מוזיקלית.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-17.7 מיליון השמעות.
הווידאו קליפ הרשמי של השיר פורסם ב-10 במאי 2022. נכון לאוגוסט 2024 עומד מונה הצפיות של הקליפ על למעלה מ-5 מיליון צפיות.
אזורתאריך יציאהפורמטחברת תקליטיםמקורעולם22 באפריל 2022סטרימינג • הורדה דיגיטליתאלבינו ספורטס
במחשוב, "מה שאתה רואה הוא מה שאתה מתכוון" (WYSIWYM – What You See Is What You mean) היא פרדיגמה לעריכת מסמך.
זוהי תוספת לפרדיגמת WYSIWYG (מה שאתה רואה הוא מה שאתה מקבל), המציגה את התוצאה של מסמך מעוצב כפי שיופיע על המסך או בדפוס – מבלי להציג את הקוד התיאורי שמתחת.
בעורך WYSIWYM, המשתמש כותב את התוכן בצורה מובנית, מסמן את התוכן לפי משמעותו וחשיבותו במסמך, ומשאיר את המראה הסופי שלו לגיליון סגנון נפרד.
בעיקרו של דבר, מטרתו להציג במדויק את התוכן המועבר, ולא את העיצוב בפועל הקשור אליו.
לדוגמה, במסמך WYSIWYM, ניתן לסמן ידנית טקסט ככותרת המסמך, שם של מדור, כיתוב המשויך לאיור, או שם של מחבר, זה בתורו יאפשר להציג אלמנט אחד, כגון כותרות מדור, כטקסט גדול ומודגש בגיליון סגנונות אחד, או כטקסט אדום מיושר במרכז בגיליון אחר, ללא התערבות ידנית נוספת.
לרוב, הדבר דורש החלטה מראש על המבנה הסמנטי של המסמך לפני כתיבתו.
העורך זקוק גם למערכת לייצוא תוכן מובנה כדי ליצור את הפורמט הסופי של המסמך, בהתאם למבנה המצוין.
היתרון העיקרי של מערכת זו הוא ההפרדה המוחלטת בין תוכן להצגה: משתמשים יכולים לבנות ולכתוב את המסמך פעם אחת, במקום להחליף שוב ושוב בין שני מצבי ההצגה.
ומכיוון שעיבוד העיצוב נשאר למערכת הייצוא, זה גם מקל על השגת עקביות בעיצוב.
בניגוד למסמך לא מובנה בעל תצוגה קבועה, עבור WYSIWYM יש להשתמש במעבד מסמכים ולא במעבד תמלילים.
מעבד המסמכים הראשון שניסח את עצמו באמצעות WYSIWYM היה מעבד המסמכים LyX, אם כי קונספטים דומים ניתן לייחס למערכות פרסום קודמות כמו LaTeX, TPS (שנבסס על ניסויים חלוציים ב-Xerox PARC) ו-FrameMaker.
לדוגמה, ב-FrameMaker, ניתן ליצור מסמך באמצעות שתי תצוגות עמוד אפשריות, תגי העיצוב (הנקראים "פורמטים") ותוכן המסמך נמצאים ב"דפי גוף", בעוד שהמבנה וההצגה מוגדרים על ידי "דפי אב".
לאחר מכן ניתן לייצא אלמנטים אלה לתגים תואמים אשר שומרים על חלק או את כל הפונקציונליות שלהם בשפת סימון כגון XML / HTML / CSS ו-PDF, או להציג אותם ישירות להצגה סופית בכל דבר, החל מ-PostScript ועד טקסט גולמי.
"Walk Away" הוא הסינגל החמישי (הרביעי באירופה) והאחרון של קלי קלרקסון מאלבומה השני Breakaway.
הוא זכה בתוארי זהב בארצות הברית וקנדה.
השיר יצא לאור לרדיו כסינגל אחרון.
לאחר שני הסינגלים הקודמים של קלרקסון, "Behind These Hazel Eyes" ו-"Because Of You", שהיו שירים עצובים, קלרקסון החליטה לגוון ולהוציא את השיר Walk Away, שהוא שיר שמח בעל מילים הומוריסטיות.
אבל Walk Away לא היה הבחירה הראשונה.
בהתחלה נבחר השיר "Addicted", שנפסל מהסיבה שהוא שיר עצוב.
לאחר מכן בחרו בשיר "Gone", אבל הבחירה השתנתה אך ורק בגלל שחברת התקליטים פחדה שאנשים יתבלבלו בינו לבין הלהיט הענק של קלרקסון, "Since U Been Gone".
הוידאו קליפ של Walk Away צולם בלוס אנג'לס בתאריכים ה-4–5 בפברואר, ובוים על ידי ג'וזף קאהן, שביים לקלרקסון הרבה קליפים נוספים.
התסריט של הקליפ נכתב על ידי קלרקסון בעצמה.
בקליפ רואים את קלרקסון מופיעה את השיר, ואנשים במקומות שונים שרים אותו.
בקליפ משתתף אחיה של קלרקסון, ג'ייסון.
הווידאו דורג במקום ה-30 במצעד "40 הקליפים הכי טובים של השנה" של ה-VH1 ב-2006.
אזורתוארמכירותקנדה (Music Canada)זהב10,000ארצות הברית (RIAA)זהב1,306,000
הסינגל יצא בתקופה של 11 חודשים במקומות שונים בעולם.
ארצות הברית, קנדה: 31 בינואר 2006
הממלכה המאוחדת: 13 בפברואר 2006
האיחוד האירופי: 18 במאי 2006
Walk This Way (מילולית: לך בדרך זו) הוא שיר של להקת ההארד רוק האמריקאית אירוסמית'.
השיר נכתב על ידי סטיבן טיילר וג'ו פרי ויצא לראשונה כסינגל מהאלבום Toys in the Attic בשנת 1975. גרסת המקור של השיר הגיע עד למקום העשירי במצעד הבילבורד הוט 100 בתחילת 1977 והיה לחלק משורה של סינגלים מצליחים של הלהקה בשנות ה-70 של המאה ה-20.
שיר זה, היה לאחד מן השירים שעזרו לאירוסמית' לפרוץ לזרם המרכזי בשנות השבעים, ושנית בהמשך עם צאת גרסת הכיסוי בשיתוף הרכב ההיפ-הופ ראן די אם סי, שהצליחה אף יותר מהמקור במצעד הבילבורד הוט 100 כאשר טיפסה עד למקום הרביעי בטבלה.
גרסת הכיסוי נחשבת לאבן דרך בהגעתו של ההיפ-הופ אל המיינסטרים.
גרסת הכיסוי בשיתוף ראן די אם סי
בשנת 1986 ביצעו צמד הלהקות, אירוסמית' וראן די אם סי גרסת כיסוי לשיר המקורי בתת-הז'אנר ראפ-רוק.
ההצלחה של השיר החזירה את אירוסמית' להכרה ולהצלחה, וסייעה להעלות אל המיינסטרים לא רק את להקת רן די אמ סי עצמה, אלא את סוגת ההיפ הופ כולה.
בשנים שלפני יציאת השיר כבר הייתה לסוגת ההיפ הופ הצלחה ראשונית אמנם, אולם מבחינת חדירה למיינסטרים עוד הייתה יחסית בחיתוליה, ונחשבה בדרך כלל כמוזיקה של קהילת שוליים מחתרתית של לייבלים עצמאיים.
על פי ג'ף אדגרס, כתב לאומנות אמריקאית של הוושינגטון פוסט השילוב של ההיפ-הופ במנגינת הרוק הפופולרית "הפכה את השיר לכזה שבטוח בעצמו להיות 'שחור' ומיינטסרים" ובזכותה השיר היה מעין "סוס טרויאני של ההיפ-הופ, שהסווה את מוזיקת ההיפ-הופ מספיק כדי לתת לשדרנים ביישנים לגיטימציה לנגן אותה".
בתקופה שלאחר יציאת השיר הוקמה קבוצות שונות לקידום היפ-הופ שחיברו בין גזעים, גאוגרפיה ומעמדות כלכליים.
השיר מתחיל במקצב תופים קצר ומחזורי של ג'ואי קרמר.
מיד לאחר שני מחזורים פותח השיר בריף הגיטרה המפורסם של ג'ו פרי - המאפיין הידוע ביותר של השיר.
לאחר סיום הריף, סטיבן טיילר מתחיל לשיר את הבית הראשון בליווי מקצב תופים דומה ומקצב בס של טום המילטון, ביחד עם מקצב גיטרה כפול של פרי ובראד וויטפורד.
המילים, אשר מספרות על נער מתבגר בגיל התיכון המנסה לאבד את בתוליו, מושרות בקצב מהיר עם הדגשה קלה במילים המתחרזות.
כבר בגרסה המקורית של השיר סגנון השירה הזכיר במקצת את צורת השירה בראפ, עובדה אשר יכולה להסביר את ההצלחה הגדולה של גרסת הכיסוי.
בשיר פזמון חוזר אשר מכיל את המשפט האפונימי Walk this way בצורה חוזרת ונשנית לאורך רובו ובחלק מהפעמים נאמר Talk this way במקום.
Walk of Ideas היא תערוכה של שישה פסלים שהוצבו בברלין במרץ 2006 לתקופה של כשבעה חודשים.
הפסלים תוכננו כחלק מההכנות למשחקי גביע העולם בכדורגל לשנת 2006 אותם אירחה גרמניה, והם היו חלק מרכזי באירועי Welcome To Germany - Land of Ideas ("ברוכים הבאים לגרמניה, ארץ הרעיונות"), כאשר טקסי הסרת הלוט מעליהם סוקרו בהרחבה בכלי התקשורת הבינלאומיים.
מטרת התערוכה הייתה להציג בפני התיירים שהגיעו לגרמניה לרגל משחקי גביע העולם בכדורגל באותה שנה את נכסי התרבות ההיסטוריים של גרמניה, ואת החדשנות והמקוריות ברעיונות של האנשים שחיו בה.
מרבית הפסלים מוקמו לאורך אונטר דן לינדן, שדרה ששימשה בעבר כמרכזה ההיסטורי של ברלין; ובין היתר בכיכר בבל (בֶּבֶּל-פלאץ), בה שרפו הנאצים בשנת 1933 יצירות של סופרים 'מנוונים', בהם יהודים, קומוניסטים והומוסקסואלים, ובסמוך לשער ברנדנבורג המהווה את אחד מסמליה החשובים ביותר של ברלין.
נשיא גרמניה הורסט קלר הגה את פרויקט "Land of Ideas" ודחף לקיומו.
את תערוכת הפסלים מימנה וארגנה הממשלה הגרמנית, בשותפות עם מספר חברות תעשייה ותקשורת גרמניות, שיוצגו על ידי ארגון התעשייה הגרמני.
בתערוכה מוצגים פסלים של רעיונות שנהגו בגרמניה.
הפסלים יוצרו מחומר פלסטי חדשני שפיתחה חברת BASF ("באסף") הגרמנית, קונצרן כימיקלים מהגדולים בעולם, תחת השם המסחרי "Neopor" ("נאופור").
כמאה איש עבדו על תכנון והרכבת הפסלים, תחת הדרכתה של החברה הגרמנית EDAG Engineering + Design AG ("אדאג") המתמחה במתן פתרונות הנדסיים.
המכון הטכנולוגי להנדסת מערכות תוכנה על שם הסו פלטנר שבאוניברסיטת פוטסדאם, גרמניה, פיתח תוכנה בשם LandXplorer כדי לאפשר צפייה וירטואלית ממבט טיסה באתרים שבהם ממוקמים הפסלים.
סוכנות הפרסום הגרמנית "Scholz & Friends" ("שולץ וחברים") נטלה חלק בעיצוב שלושה מן הפסלים בתערוכה, והייתה אחראית על עיצוב הסמלילים, וניהול מסע הפרסום של כל פרויקט "Land of Ideas" בתקשורת.
מסע הפרסום זכה בפרס "Politikaward" לשנת 2006.
ב-10 במרץ נחשף הראשון לציבור.
פסל זה נקרא בשם נעלי הכדורגל החדשניות (Innovative Football Boots), והוא הוצב בפארק שפרבוגן, מול ברלין האופטבנהוף, תחנת הרכבת הראשית של ברלין.
אורכו של הפסל הוא 12 מטר, גובהו המרבי 5 מטר, ומשקלו כ-20 טון.
לאחר הסרת הפסל בספטמבר 2006 הוא הועבר לדרום אפריקה שאירחה את אליפות העולם בכדורגל לשנת 2010.
הפסל מציג את נעלי הכדורגל המהפכניות שתוכננו על ידי אדולף דסלר, מייסד אדידס, בשנת 1953, בהרצוגנאוראך שבבוואריה.
לנעליים הללו הייתה אחיזה מוצקה בקרקע הרכה אף כשהייתה ספוגה בגשם, בשל זיזים מיוחדים שבלטו בסולייה וננעצו בקרקע.
נבחרת מערב גרמניה אשר שיחקה עם הנעליים החדשות שפותחו, זכתה לראשונה באליפות העולם בכדורגל בשנת 1954 באופן סנסציוני, ומאורע זה כונה לימים בשם "הנס של ברן".
פריץ ואלטר, קפטן נבחרת מערב-גרמניה בטורניר אמר:
נעליים אלו נחשבות כאבטיפוס של נעלי הכדורגל המודרניות.
כ-25 שנה לאחר מכן, בשנת 1979, ייצרה אדידס את הדגם "Copa Mundial" ונעל זו הייתה לנעל הכדורגל הנמכרת ביותר בכול הזמנים.
כיום, גרמניה היא אחת מיצרניות נעלי הספורט הגדולות בעולם, ומטרתו של הפסל היא להנציח את מורשתה של גרמניה, בפיתוח מוצרי ספורט ונעלי כדורגל בכלל, ואת אדי דסלר, מייסד אדידס (ואחיו של רודולף דסלר, מייסד פומה), בפרט.
ב-27 במרץ נחשף הפסל השני, הנקרא אבני-דרך ברפואה (Milestones of Medicine).
פסל זה הוצב בכיכר פרידריך אברט מול בית מריה אליזבת לידרס על נהר שפרה, ובסמוך לבניין הרייכסטאג.
קוטרו של הפסל הוא 10 מטר, ומשקלו 25 טון.
הפסל מציג גלולה בצורת דיסקית של אספירין.
את הפסל הגה אמן צעיר מהחברה הגרמנית Bayer, אחת מחברות התרופות הגדולות בעולם, שהייתה הראשונה שהצליחה לסנתז את האספירין ולשווקו כתרופה.
בהמשך הצטרפה החברה כשותפה רשמית לפרויקט.
מטרתו של הפסל היא הנצחת חלקה של גרמניה בקידום ובפיתוח הרפואה העולמית בשני מישורים:
במישור הרעיוני, הנצחת רעיונות ופיתוחים חדשים שהתרחשו בגרמניה כגון סינתזה של האספירין, גילוי קרני הרנטגן, מחקרים בתחום הקרדיולוגיה על האנגיוגרפיה הקורונרית (צנתור לב), חקירת הליך הדיאליזה, פיתוח הפלסטר המודרני.
במישור האישי, הנצחת החוקרים שפעלו בגרמניה בתחום הרפואה והפיזיולוגיה, ביניהם פליקס הופמן, רוברט קוך, אמיל אדולף פון בהרינג, פאול ארליך, גרהרד דומאק.
חדשנות זו באה לידי ביטוי בכמות הרבה של זוכי פרס נובל לפיזיולוגיה ולרפואה ממוצא גרמני.
ב-6 באפריל נחשף הפסל השלישי, הנקרא בשם הרכב.
הפסל הוצב בכיכר שלוס (שלוספלאץ) מול שער ברנדנבורג.
ב-25 באוגוסט 2006 הועבר הפסל לנמל התעופה של מינכן, ומשם הוא נלקח ב-19 בספטמבר באותה שנה.
נכון ליולי 2009, הפסל מוצב באינגולשטאדט, בה ממוקם המטה הבינלאומי של חברת אאודי.
אורכו של הפסל הוא כ-10 מטר, רוחבו כשלושה מטרים, גובהו 4.5 מטר, ומשקלו 10 טון.
האירוע סוקר בידי יותר ממאה אנשי תקשורת מרחבי העולם.
הפסל עוצב עבור אאודי, אחת מחברות התעשייה שהצטרפו כשותפות בפרויקט.
הוא מציג מכונית ספורט מדגם אאודי TT, כאשר הדגם החדש של הרכב נחשף לראשונה באותו ערב.
מטרתו של הפסל היא להנציח את חלקה של גרמניה בפיתוח המכונית המודרנית, בפיתוח מערכות טכנולוגיות מתקדמות לרכב, ואת חלקה בפיתוח כלי תחבורה בכלל:
פיתוח מנוע הדיזל בידי רודולף דיזל, פיתוח מנוע הבנזין בידי ניקולאוס אוטו, ושילובו ברכב הממונע הראשון בידי קרל בנץ, המצאת האופנוע בידי גוטליב דיימלר ווילהלם מייבאך, ופיתוח רכבת הריחוף המגנטי.
לטענת האתר הרשמי, גם המצאת סירת המנוע אירעה בגרמניה, אם כי למעשה היא פותחה דווקא על ידי המהנדסים הבריטיים ג'יימס ואט ופרדריק לנצ'סטר, באנגליה.
פיתוח מערכות שליטה ובטיחות לרכב כגון ABS ו-בקרת יציבות בידי יצרניות המכוניות הגרמניות מרצדס, BMW וחברת התעשייה הגרמנית בוש, ופיתוח כריות האוויר הקדמיות כאמצעי משלים לחגורת הבטיחות.
בין יצרניות הרכב הגרמניות המפורסמות ניתן למנות את: אאודי, אופל, BMW, מרצדס, פולקסווגן, ופורשה.
הפסל הרביעי נקרא הדפוס המודרני (Modern book printing), והוא נחשף ב-21 באפריל, יומיים לפני יום הספר הבינלאומי של אונסק"ו.
הפסל הוצב בכיכר בבל, בה התקיימה שריפת הספרים בגרמניה הנאצית בשנת 1933, מול אוניברסיטת הומבולדט.
גובהו של הפסל הוא 12 מטר, אורכו 5 מטר, רוחבו 3 מטר ומשקלו 35 טון.
את הפסל עיצבה סוכנות הפרסום הגרמנית Scholz & Friends Berlin.
בפסל מוצגים 17 ספרים המונחים אחד על השני, ועליהם רשומים שמות של סופרים והוגי דעות גרמניים ידועים בדפוס שקע.
מכון גתה הצטרף כשותף זוטר לפרויקט "Land of Ideas", ולקח חלק בתכנון הפסל גם כן.
מטרתו העיקרית של הפסל היא להנציח את המצאת הדפוס בידי יוהאן גוטנברג, במיינץ, באמצע המאה החמש עשרה.
המצאת הדפוס נחשבת כאחת מההמצאות הגדולות ביותר באלף השני לספירה.
בנוסף, מטרת הפסל היא להנציח את הספרות והפילוסופיה הגרמנית לדורותיה, מימי הרפורמציה של מרטין לותר, שרעיונותיו זכו לתפוצה גדולה בזכות מכונת הדפוס.
הפסל מתמקד בספרות שלאחר מלחמת העולם השנייה והשפל הגדול בספרות הגרמנית, שהגיע לשיאו בטקסי שריפת הספרים בגרמניה הנאצית.
שמות הסופרים והוגי הדעות המופיעים על הפסל, מלמעלה למטה:
גינטר גראס - סופר, זוכה פרס נובל לספרות לשנת 1999.
חנה ארנדט - פילוסופית מזרם הפנומנולוגיה; יהודיה.
היינריך היינה - משורר רומנטי ופובליציסט; ממוצא יהודי.
מרטין לותר - מייסד הנצרות הפרוטסטנטית.
עמנואל קאנט - פילוסוף מזרם הנאורות, מגדולי הפילוסופים בעת החדשה.
אנה זגרס - סופרת, עסקה במלחמת העולם השנייה; ממוצא יהודי.
גאורג וילהלם פרידריך הגל - פילוסוף, מזרם האידיאליזם, מייסד זרם ההגליאניזם.
האחים גרים - סופרים וחוקרי התרבות והשפה הגרמנית.
קרל מרקס - סוציולוג ופילוסוף, הוגה המרקסיזם; ממוצא יהודי.
היינריך בל - סופר, זוכה פרס נובל לספרות לשנת 1972.
פרידריך שילר - משורר, פילוסוף ומחזאי.
נציגה של הקלאסיקה של ויימאר, יחד עם גתה.
גוטהולד אפרים לסינג - מחזאי, משורר, סופר, ופילוסוף בולט מזרם הנאורות.
הרמן הסה - סופר ומשורר, זוכה פרס נובל לספרות לשנת 1946.
תאודור פונטאנה - סופר ומשורר, מהזרם הריאליסטי.
תומאס מאן - סופר, זוכה פרס נובל לספרות לשנת 1929.
ברטולט ברכט - מחזאי ומשורר, פיתח את התיאטרון האפי.
יוהאן וולפגנג פון גתה - איש אשכולות, ממייצגי התרבות הגדולים של ההיסטוריה העולמית.
ב-5 במאי נחשף הפסל החמישי, שנקרא יצירות מופת של המוזיקה (Masterpieces of Music).
הפסל הוצב בז'נדארמנמארקט מול בית הקונצרטים של ברלין (קונצרטהאוס), ובקרבת בית האופרה של ברלין הממוקם באונטר דן לינדן.
הפסל מורכב משישה תווים, שגובהם 8 מטר, אורכם 5.4 מטר, רוחבם 2 מטר, ומשקלם הכולל הוא כ-17 טון.
הפסל עוצב על ידי סוכנות הפרסום הגרמנית Scholz & Friends Berlin.
הוא מורכב משישה תווים שמתוכם שלושה הם רבע תו ( ♩ ) ושלושה נוספים הם שמינית תו ( ♪ ).
מטרתו של הפסל היא להנציח את המורשת של גרמניה ותרומתה למוזיקה, ובעיקר לתחום המוזיקה הקלאסית.
הנצחת היצירות המוזיקליות שנוצרו בגרמניה כגון הפסנתר המושווה (Well-Tempered Clavier) ואמנות הפוגה של באך, הסימפוניה התשיעית של בטהובן, הנחשבות ליצירות מופת ולאבני דרך במוזיקה הקלאסית; והנצחת רעיונות מוזיקליים כגון פיתוח המוזיקה האלקטרונית בידי קרלהיינץ שטוקהאוזן.
הפסל השישי והאחרון נחשף ב-19 במאי, והוא נקרא תורת היחסות (The Theory of Relativity).
הפסל הוצב בפארק לוסטגארטן שבאי המוזיאונים, בסמוך למוזיאון הישן ולקתדרלת ברלין.
גובהו של הפסל כארבעה מטר, אורכו כ-12 מטר ומשקלו הכולל הוא 10 טון.
הוא מציג משוואה ידועה מתחום הפיזיקה התאורטית שהוצגה לראשונה על ידי אלברט איינשטיין במאמרו על תורת היחסות בשנת הפלאות 1905: E=mc² (אנרגיה שווה למסה כפול מהירות האור בריבוע).
מהשלכות הנוסחה משתמע שמסה היא צורה של אנרגיה, ובאופן שימושי היא הובילה לפיתוח פצצת האטום וליישומים נוספים כדוגמת פיתוח מערכת ניווט לוויינית מדויקת.
מטרת הפסל היא הנצחת זכרו של איינשטיין ותגליותיו שהיוו מהפכה רעיונית בעולם הפיזיקה, וכמו כן מטרת הפסל להנציח את הפיתוחים שנשענו על רעיונות אלו, מהפיתוח של מכניקת הקוונטים בידי זוכי פרס נובל ורנר הייזנברג, ארווין שרדינגר ועד לתאודור הנש, זוכה פרס נובל לפיזיקה לשנת 2005.
בנוסף, מטרת הפסל היא הנצחת גרמניה כמדינה המהווה כר פורה למחקרים מדעיים ומתמטיים באוניברסיטאות, במכללות, בתעשייה, ובמכוני המחקר, כדוגמת מכון פראונהופר לפיזיקה יישומית, ומכון מקס פלאנק העוסק בעיקר במחקר בסיסי במדעי הטבע.
חלקה של גרמניה בתרומה למדע ולפיזיקה מתבטא במציאות במספר זוכי פרס נובל לפיזיקה מתחומה, ובמספר הגדול של המחקרים המדעיים שנערכים בה.
הפרויקט זכה לסיקור תקשורתי נרחב של עיתונאיים, צלמים, וצוותי תקשורת מרחבי העולם.
למרות התגובות החיוביות הרבות לפרויקט והצלחת מסע הפרסום, לא נחסכה ממנו ביקורת, בעיקר על ההתעלמות מהשואה.
כך למשל, כתב רשת CNN האמריקאית, כריס ברנס, שסיקר את האירוע ואת נחיצות הפרויקט, אמר על ניסיונה של גרמניה לשפר את תדמיתה:
גם בארגון העיתונות היהודית האירופאית (European Jewish Press), הושמעה ביקורת על "הבחירה הסלקטיבית של הזכרונות":
"" (בעברית: "ואקה ואקה (הפעם עבור אפריקה)") הוא שיר של הזמרת שאקירה, בשיתוף עם הלהקה הדרום-אפריקאית , שיצא כסינגל הרשמי של מונדיאל 2010. הוא יצא ב-7 במאי 2010 על ידי חברת התקליטים אפיק רקורדס.
השיר נכתב על ידי ג'ון היל, גולדן סאונדס ושאקירה עצמה והופק על ידי ג'ון היל ושאקירה.
מבחינה מוזיקלית השיר הוא שיר פופ ומבחינה לירית השיר מעודד אנשים להיות מכוונים למטרות שלהם כמו לוחמים.
השיר עובד בהשראת השיר "Zangaléwa" של להקת המאקוסה הקמרונית Golden Sounds.
כאשר השיר יצא הוא עורר מחלוקת מכיוון שלטענת אפריקאים רבים שאקירה לא הייתה צריכה לבצע את השיר אלא מישהו שהוא יליד יבשת אפריקה, שם נערך המונדיאל.
השיר זכה לביקורות חיוביות מן המבקרים וקיבל שבחים על ההפקה שלו.
הוא הגיע למקום הראשון במדינות רבות, בהן אוסטריה, בלגיה, צרפת, גרמניה, ספרד, איטליה ושווייץ.
בארצות הברית השיר הצליח פחות כאשר הגיע למקום ה-38 בלבד אך יותר מאוחר הוא זכה למעמד פלטינה במדינה עם מכירות של מיליון עותקים.
בנוסף הוא הגיע לעמדות פלטינה גם במדינות אחרות כמו למשל למעמד של 20 פלטינות בהודו ולמעמד 12 פלטינות בשווייץ ואף למעמד יהלום בצרפת.
השיר מכר בסך הכל 10 מיליון עותקים מה שהופך אותו לאחד מהשירים הנמכרים ביותר בהיסטוריה ולשיר המונדיאל המצליח ביותר בהיסטוריה.
לשיר יצאה גם גרסה בספרדית תחת השם "".
הקליפ לשיר בוים על ידי מרקוס ראבוי ובו קבוצות של ילדים ושחקנים רוקדים לצלילי השיר, כאשר במקביל נראים קטעי ארכיון ממשחקי מונדיאל מכל הזמנים.
בקליפ השתתפו מספר כדורגלנים בכירים ונודעים כמו ליאו מסי וכריסטיאנו רונאלדו.
נכון לאוגוסט 2024, הקליפ צבר יותר מ-4 מיליארד צפיות, מה שהופך אותו לקליפ ה-20 הנצפה ביותר באתר יוטיוב, והנצפה ביותר שיצא בשנת 2010. שאקירה ופרשליגראונד ביצעו את השיר בטקס הפתיחה של משחקי המונדיאל וגם בטקס הסיום של המשחקים.
בנוסף הוא גם בוצע בסיבוב ההופעות שלה "The Sun Comes Out World Tour".
מגזין הבילבורד כלל את "Waka Waka (This Time for Africa)" לבין "50 השירים הלטיניים האהובים של העשור של שנות ה-2010".
בפברואר 2010 כתבה והפיקה שאקירה את השיר ביחד עם המפיק ג'ון היל שהפיק גם חלק משיריה באלבומה She Wolf.
השיר כלל את הלהקה פרשליגראונד שהצטרפה לשיר כאשר היל פגש את המפיק שלהם בניו יורק.
הלהקה הקליטה בנפרד את החלק שלה לשיר והם נתנו להיל לשמוע את ההקלטה מספר שעות לאחר מכן.
היל הביע עניין בהקלטה ולבסוף הלהקה לקחה חלק בשיר.
באפריל אותה שנה, הפדרציה הבין-לאומית לכדורגל פיפ"א הודיעה כי השיר ייבחר להיות שיר המונדיאל הרשמי לשנת 2010 ושהוא יופיע באלבום הפסקול של המונדיאל "Listen Up!
ב-7 במאי, כחודש לפני תחילת המשחקים, יצא השיר לאור והיה זמין להורדה דיגיטלית ב-iTunes, וב-28 במאי הוא הופיע כעותק פיזי.
במקביל הופיעה גם הגרסה הספרדית של השיר במדינות ספציפיות.
גרסאות הרמיקס של השיר יצאו לאור גם הן מאוחר יותר באלבומה התשיעי של הזמרת שאקירה "Sale el Sol".
השיר הוא שיר פופ אשר שואב השראה ממוזיקה אפריקאית מסורתית.
השיר משלב מקצב קולומביאני אפריקאי עם ביטים המושפעים מסוקה וכן משלב גם נגינה של גיטרה אפריקאית.
הפזמון של השירים והמילים "Waka Waka" מושאלים מהשיר "Zangaléwa" של הלהקה "Golden Sounds".
מבחינה לירית, השיר משווה שחקי כדורגל לחיילים בשדה הקרב ומעודדים אותם להילחם על מטרותיהם.
בגרסה הספרדית של השיר המילים השתנו מעט ובמקום להשתמש במטאפורה של חיילים בשדה קרב הם משתמשים במטאפורה של קירות מתמוטטים.
אזרחי דרום אפריקה מתחו ביקורת כלפי החלטתה של הפדרציה הבין-לאומית לכדורגל פיפ"א לבחור בזמרת שאקירה, לשיר את השיר מכיוון שלטענתם, היה ראוי לתת לזמר יליד היבשת האפריקאית לשיר את שיר המונדיאל הרשמי במקומה.
בנוסף הם כעסו גם על כך שאמנים אמריקאיים ובינלאומיים כמו אלישיה קיז ולהקת הבלאק אייד פיז היו אמורים להופיע באירוע הפתיחה של המשחקים, ולאו דווקא אומנים אפריקאים.
כתוצאה מכך ארגון אפריקאי בשם "Creative Workers Union of South Africa" החליט לקיים הפגנה באפריל באותה השנה, אך היא התבטלה לאחר שארגון הכדורגל האפריקאי הודיע כי הוא ישקול זאת מחדש.
בסופו של דבר, ארגון הכדורגל האפריקאי הודיע כי תעשיית המוזיקה הדרום אפריקאית והאפריקאית "תשחק תפקיד מרכזי באירוע הפתיחה של המשחקים".
קיילה-רוז סמית', אחת מחברות להקת פרשליגראונד הגינה על החלטה לבחור בשאקירה לביצוע השיר כאשר אמרה: "אני חושבת שהמונדיאל הוא אירוע עולמי, אבל זה גם עסק, תרגיל שיווקי ענק.
דורש מוזיקאי בטווח גלובלי מסוים שיפנה לכל סוגי האנשים השונים שצופים במשחקים, אז אני מבינה את הבחירה במישהי כמו שאקירה".
גם השיר עצמו עורר מחלוקת.
ביוני אותה שנה נמסר כי המוזיקאי ווילפרידו וארגאס החליט להגיש תביעה נגד שאקירה על גנבת השיר "El Negro No Puede" עבור 11 מיליון דולר אשר בוצע על ידי הלהקה שלו "Las Chicas del Can".
מאוחר יותר טען וארגאס כי התביעה עצמה אינה מכוונת ישירות לשאקירה וכי כל ההצהרות על שמו בנושא התביעה היו מפוברקות.
השיר זכה להצלחה אדירה ברחבי אירופה.
באוסטריה השיר הגיע למקום הראשון שם שהה במשך 6 שבועות רצופים ובמצעד עצמו שהה 63 שבועות מה שהופך אותו לשיר ששהה הכי הרבה שבועות בהיסטוריית המצעד.
השיר גם נחשב לשיר המצליח ביותר שלה במדינה כאשר קיבל מעמד פלטינה כפולה על מכירות של 60 אלף עותקים.
בולוניה ובפלנדריה השיר הגיע גם למקום הראשון למשך 5 שבועות ו-8 שבועות בהתאמה.
הוא היה לאחד מהשירים הנמכרים ביותר לשנת 2010 בולוניה ובשנת 2012 הגיע באופן רשמי למעמד פלטינה כפולה בבלגיה עם מכירות של 60 אלף עותקים.
גם בדנמרק השיר הגיע למקום הראשון והגיע למעמד פלטינה כפולה עם מכירות של 60 אלף עותקים.
בצרפת השיר הגיע למקום הראשון בשבוע יציאתו ונשאר שם במשך 6 שבועות רצופים.
הוא הופיע במצעד במשך 3 שנים במצטבר (132 שבועות) ובסופו של דבר הצליח להגיע למעמד יהלום במדינה עם מכירות של 573,068 עותקים.
גם בגרמניה השיר הגיע למקום הראשון ושהה שם במשך 6 שבועות והפך לשיר השני המצליח ביותר במדינה לשנת 2010. הוא הגיע למעמד של זהב מחומש במדינה עם מכירות של 750 אלף עותקים והפך לשיר הנמכר ביותר שלה במדינה.
באיטליה השיר הגיע למקום הראשון גם כן לאחר שבועיים בלבד ונשאר במקום הראשון במשך 16 שבועות רצופים עד שבסופו של דבר הגיע למעמד פלטינה משושת עם מכירות של 180 אלף עותקים.
בספרד השיר זכה להצלחה אדירה גם כן כאשר היה במקום ראשון במצעד של המדינה במשך 17 שבועות רצופים ושהה 69 שבועות סך הכל במצעד.
הוא זכה למעמד פלטינה משושת עם מכירות של 240 אלף עותקים והפך לאחד מהשירים הנמכרים ביותר במדינה.
בשוודיה השיר הפך לאחד מהשירים המצליחים ביותר שלה כאשר הגיע למקום הראשון גם שם ושהה במצעד של המדינה במשך 58 שבועות.
עד שבשנת 2012 הוא הצליח להגיע ל-9 מעמדות פלטינה במדינה עם מכירות של 360 אלף עותקים ואילו השיר כפורמט הורדה של צלצול לטלפון הגיע למעמד פלטינה משולשת.
בשווייץ השיר הופיע לראשונה במקום ה-5 ולאחר 4 שבועות הגיע למקום הראשון.
הוא בילה 86 שבועות במצעד הרשמי של המדינה והגיע למעמד פלטינה משולשת עם מכירות של 90 אלף עותקים.
בבריטניה השיר זכה להצלחה פחותה כאשר הגיע למקום ה-21 במדינה אך הצליח להגיע למעמד פלטינה עם מכירות של 600 אלף עותקים נכון לשנת 2018.
השיר היה לשיר שהורד הכי הרבה פעמים בחנות המוזיקה של נוקיה לשנת 2010, בהתבסס על 38 מדינות, ביניהם הודו וסין.
בהודו השיר הגיע בשיאו למקום ה-3 במצעד הרשמי של המדינה.
בנוסף השיר הורד יותר מ-300 אלף פעמים בחברת טלקום שהחזיקה בזכויות בלעדיות למכור את השיר בטלפונים ניידים.
השיר זכה להצלחה רבה גם בדרום אמריקה כאשר הגיע למקום הראשון בארגנטינה, צ'ילה וקולומביה.
במקסיקו השיר הגיע גם למקום הראשון שם שהה 5 שבועות רצופים והגיע למעמד פלטינה כפולה בשנת 2012 על מכירות של 120 אלף עותקים.
בארצות הברית השיר לא זכה להצלחה כמו ברוב העולם כאשר הגיע בשיאו למקום ה-38 בלבד במצעד הרשמי של המדינה אך השיר כן הצליח להגיע למעמד פלטינה נכון להיום מכירותיו עומדות על 1,950,000 עותקים ונכון למרץ 2014 זה השיר השלישי הנמכר ביותר שלה במדינה.
הקליפ בוים על ידי מרקוס רבוי.
הוא פותח על ידי שאקירה עצמה יחד עם אנטוניו נאבס, מנהל קריאייטיב בכיר של סוכנות השיווק הבינלאומית "Ogilvy & Mather".
נבאס הסביר כי הרעיון של הסרטון היה "לקחת את הצופה לטיול ברחבי העולם, המסתיים באפריקה".
הכוריאוגרפיה נבנתה על ידי היי-האט אשר עבד עם שאקירה גם בקליפ שלה לשיר She Wolf.
הוא צולם בלוס אנג'לס ופורסם במספר שפות.
הוא יצא לראשונה ב-6 ביוני 2010 וזו הייתה הפעם הראשונה בה סוני מיוזיק הוציאו לאור קליפ גם בפורמט של 3D.